Hoe word VS se wild gratis uitgedeel? | Netwerk24
Hoe word VS se wild gratis uitgedeel?
Deur Brian Gouveia, Bloemfontein 06 Julie 2018 00:00
Die hoofberig “Skenking aan opkomende boere. ‘Stemme gewerf’ met wild” (04.07) het betrekking.
Waarheen is ons nou weer op pad met die wild van die Vrystaatse regering wat gratis aan opkomende boere uitgedeel word om wildboerdery te transformeer?
Hoe kan die wild so verniet uitgedeel word?
En hoeveel opleiding en kennis van wildboerdery het hierdie nuwelingboere?
Die ander vraag is of hierdie opkomende boere genoeg geld het om dié wild behoorlik te versorg.
Dit lyk vir my weer na ’n besluit deur oningeligtes of amptenare wat dalk iets in ruil in die hand verwag.
Die gevaar bestaan dat van hierdie “wildplase” oor ’n paar maande kan lyk soos Ace se suiwelplaas by Vrede, met geen boere nie en dalk ook geen diere nie.
Gaan dit net nog ’n wilde bedrogspul word soos in die era van Ace en Zuma?
Die eerste transformasie wat nou in die Vrystaat moet plaasvind, is die verwydering van die korruptes.
Meer oor: Mystem | Briewe | Wild